АҞӘА, жәабран 23 — Sputnik. Аҵаақәышьқьырҩы Алина Загитова Урыстәыла иазаалгеит раԥхьатәи ахьтәы медал, Евгениа Медведева – аразны медал. Абри атәы аанацҳаит Р-Спорт.
Загитова, лықәгыларақәа реихшьаалала 239,57 балл лоуит, 1,31 балл рыла Медведева (238,26) дылиааит. Ахԥатәи аҭыԥ аанылкылеит канадатәи аспортсменка Кеитлин Осмонд (231,02).
Мариа Сотскова 198,10 балл лоуит, аабатәи аҭыԥ аанылкылеит.
Пхенчхантәи аолимпиадаҿы урыстәылатәи аспортсменцәа ироуит: хьтәы медалк, аразны медалқәа 5, аџьаз иалху амедалқәа 8.